Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=5	G2=3	DLID=ctd_Latn	BODY=Dr. Mercy Man Khan Niang hong nusiat dahpihna :: ZOMI DAILY\nposted on 9 September 2014 at 8:20 am Lomkholna: Dahpihna, News, Zomi\nZomi Pasian thu zui teng; Mercy an Khan Niang ong nusiat na tawh kisai in,a Pasal Rev.Zam Khan Thang leh Zomi khempeuh a ding supna lianpi khat hi.Sia Zam Thang a hih leh a piang thak mahmah Pastor khat a hih man in ki hehnem zo ding in um ing.Topa theih pihna leh phalna omlo in a piang hilo cih tel siam tek ni.\nHih Sia nu pen Pasian nasem Zomi pasal numei khempeuh lak ah mi lamdang mahmah khat hi in,Idea thak tawh mipi lam ong lak khin hi,mi zong a pattah sa tampi om khin in thei ing. A si a bei hang in a sepna sa te mangthang lo ding hi.\nZomi thu zui te leh Pasian na sem te kua bang ki sam zaw? Sia mah Man niang pen hun khat lai in ZBC dong ah numei te makaih in na lian tampi a sem ngei hi in,a khan khiatna Mother Church,CMBC (CJC, Tedim) hi in, a pa khang aki pan pawlpi upa inn tek mahmah te suan leh khak zong hi lai hi.\nBang hang in,makai hoih tampi Pasian nasem ten a ma pawlpi leh ih gam sung ah kip zolo cih ngaih sut huai zong sa ing.Sia nu pen a lamdang na khat ah Creative idea nei hi in ZBC a sep lai aki pan ngaih sutna thak tawh mipi ong makaih den khat mi pam maih khat hi.\nTua ahih leh a mah bek zong hi lo mi pam maih Pastor tampi tak ten pawlpi leh ih gam bang hang in ong taisan mawk uh hiam? Ei a mipi mahmah in zong Pastor hoih te kem thei lo maw,kem zolo maw,deih lomaw? Ih Pastor te mahmah in zong ih pawlpi leh ih gam ong vei zolo zawmaw ?a hang khat om kha ding cih ngaih sut huai sa ing,zong ngiah sut hun ta sa lai ing.Mipil cih pen pilna ki demna om ngei lo hi na ven aki sem ngei nailo,a piang ngei nai lo te a sem khia te mipil dan hizaw in ngaih sun ing. Dahna kawmkal sung pan- Kamlian\n(Zomi sung ah Pasian nasem a muibun mahmah,Pasian zat te hon khat mundang gamdang ah tampi in ong taisan lua ka sak man hi, kei guak in mi hoih Pasian nasem te ka lung gulh luat man hi.)\nPrevious: Khuado Pawi hongpian khiatzia tom lakna ~ Hau Thang\nNext: Tulaai leitung Thuthang Tuamtuam Updates September 8, 2014